Na temelju članka 18. Zakona o proračunu (»Narodne novine« broj 144/21 i članka 33. stavak 1. točka 23. Statuta Općine Jelenje („Službene novine Općine Jelenje“ broj 59/23), Općinsko vijeće Općine Jelenje na 17. sjednici održanoj dana 21. prosinca 2023. donosi

**ODLUKU**

**O IZVRŠAVANJU PRORAČUNA OPĆINE JELENJE ZA 2024. GODINU**

1. **OPĆE ODREDBE**

**Članak 1.**

Ovom se Odlukom uređuju se prihodi i primici te rashodi i izdaci proračuna i njihovo ostvarivanje odnosno izvršavanje, opseg zaduživanja i jamstava, upravljanje financijskom i nefinancijskom imovinom, prava i obveze korisnika proračunskih sredstava, pojedine ovlasti općinskog načelnika u izvršavanju proračuna te kazne za neispunjavanje obveza te druga pitanja u izvršavanju proračuna.

**Članak 2.**

Proračun se donosi i izvršava u skladu s načelima jedinstva i točnosti proračuna, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti.

**Članak 3.**

Ako se tijekom godine usvoje odluke i drugi propisi na osnovi kojih nastaju nove obveze za Proračun, sredstva će se osigurati u Proračunu za sljedeću proračunsku godinu u skladu s trogodišnjim fiskalnim projekcijama i mogućnostima.

1. **STRUKTURA PRORAČUNA**

**Članak 4.**

Proračun se sastoji od sljedećih dijelova:

1. Općeg dijela Proračuna
2. Posebnog dijela Proračuna
3. Obrazloženja Proračuna

**Članak 5**.

Opći dio Proračuna sadrži sažetak Račun prihoda i rashoda i Računa financiranja, Račun prihoda i rashoda i Račun financiranja.

Račun Prihoda i rashoda sastoji se od Izvještaja o prihodima i rashodima prema ekonomskoj klasifikaciji, Izvještaja o prihodima i rashodima prema izvorima financiranja, Izvještaja o rashodima prema funkcijskoj klasifikaciji.

Račun financiranja sastoji se od Izvještaja računa financiranja prema ekonomskoj klasifikaciji, Izvještaja računa financiranja prema izvorima financiranja.

Raspoloživa sredstva iz prethodnih godina sastoje se od Prenesenog rezultata poslovanja po ekonomskoj klasifikaciji i Prenesenog rezultata poslovanja po izvorima financiranja.

**Članak 6.**

Posebni dio Proračunasastoji se od Izvještaja po organizacijskoj klasifikaciji, Izvještaja po programskoj klasifikaciji, koja se sastoji od aktivnosti i projekata sa pripadajućim izvorima financiranja.

**Članak 7.**

Obrazloženje proračuna sastoji se od obrazloženja općeg dijela proračuna i obrazloženja posebnog dijela proračuna.

Obrazloženje općeg dijela proračuna sadrži obrazloženje:

* prihoda i rashoda, primitaka i izdataka proračuna
* prenesenog manjka odnosno viška proračuna.

Obrazloženje posebnog dijela se temelji na obrazloženjima programa.

1. **IZVRŠAVANJE PRORAČUNA**

**Članak 8.**

Proračun se izvršava u skladu s raspoloživim sredstvima i dospjelim obvezama u razdoblju od 01. siječnja do 31. prosinca 2024.

Stvarna naplata prihoda i primitaka nije ograničena procjenom u Proračunu.

Proračunska sredstva koristit će se samo za namjene utvrđene Proračunom i to do visine utvrđene u njegovom Posebnom dijelu, prema načelima štednje i racionalnog korištenja odobrenih sredstava.

Rashodi i izdaci koji se financiraju iz namjenskih prihoda i primitaka, te iz prihoda od pomoći, izvršavat će se do iznosa naplaćenih prihoda i primitaka za te namjene.

**Članak 9.**

Ako se u tijeku proračunske godine zbog nastanka novih obveza za Proračun ili zbog promjena gospodarskih kretanja povećaju rashodi ili izdaci, odnosno smanje prihodi ili primici Proračuna, Općinski načelnik može obustaviti izvršavanje pojedinih rashoda ili izdataka najviše 45 dana.

Tekuće donacije planirane proračunom, osim tekućih donacija propisanih zakonom i odlukama, izvršavat će se u pravilu do razine realizacije poreznih prihoda.

Općinski načelnik donosi privremene mjere obustave. Ako se za vrijeme provođenja mjera privremene obustave izvršavanja Proračuna, Proračun ne može uravnotežiti, Općinski načelnik mora najkasnije u roku od 15 dana prije isteka roka za privremenu obustavu izvršavanja Proračuna predložiti izmjene i dopune Proračuna, kojima se ponovno uravnotežuju prihodi i primici odnosno rashodi i izdaci Proračuna.

**Članak 10.**

Na teret proračuna tekuće godine mogu se preuzeti obveze samo za namjene i do visine utvrđene proračunom, ako su za to ispunjeni svi zakonom i drugim propisima utvrđeni uvjeti, a po dinamici ostvarenja prihoda Proračuna.

Obveze po ugovorima koje zahtijevaju plaćanje u sljedećim godinama mogu se preuzeti uz prethodnu suglasnost Općinskog načelnika.

**Članak 11.**

Plaćanje predujma moguće je samo iznimno i na temelju prethodne suglasnosti Općinskog načelnika.

**Članak 12.**

Općinski načelnik odobrava preraspodjelu sredstava na proračunskim stavkama najviše do 5% rashoda i izdataka na stavci koja se umanjuje. Općinski načelnik obvezan je uz polugodišnje i godišnje izvješće izvijestiti Općinsko vijeće o preraspodjeli sredstava.

* 1. **Prihodi Proračuna**

**Članak 13.**

U Proračunu se planiraju svi prihodi i primici koje ostvaruje Općina sukladno pozitivnim propisima.

Prihodi proračuna ubiru se i uplaćuju u proračun na jedinstveni račun u skladu sa zakonom, drugim propisima ili aktima, neovisno o visini prihoda planiranih u Proračunu.

Iznimno od odredbe stavka 2. ovoga članka, za provedbu specifičnih transakcija Proračuna može se otvoriti račun, uz prethodnu suglasnost općinskog načelnika.

Prihodi i primici uplaćeni u proračun do kraja tekuće godine prihod su Proračuna tekuće godine.

**Članak 14.**

Uplaćene, a manje planirane pomoći i donacije i sredstva EU fondova mogu se izvršavati iznad iznosa utvrđenih Proračunom, a do visine uplaćenih namjenskih sredstava.

Uplaćene, a neplanirane pomoći, donacije, sredstva EU fondova i prihodi za posebne namjene mogu se koristiti prema naknadno utvrđenim aktivnostima/projektima u Proračuna.

**Članak 15.**

Pogrešno ili više uplaćeni prihodi u Proračun, vraćaju se uplatiteljima na teret tih prihoda.

Pogrešno ili više uplaćeni prihodi u proračune prethodnih godina, vraćaju se uplatiteljima na teret rashoda Proračuna tekuće godine.

Rješenje o povratu sredstava donosi Jedinstveni upravni odjel na temelju dokumentiranoga zahtjeva.

* 1. **Rashodi i izdaci Proračuna**

**Članak 16.**

Proračunska sredstva se mogu koristiti samo za namjene utvrđene Proračunom i do visine utvrđene Proračunom.

Rashodi proračuna za koje je obveza nastala u 2024. godini rashodi su proračuna za 2024. godinu, neovisno o plaćanju.

**Članak 17.**

Svaki rashod i izdatak iz Proračuna mora se temeljiti na vjerodostojnoj knjigovodstvenoj dokumentaciji kojom se dokazuje obveza plaćanja.

Općinski načelnik, odnosno nadležna osoba, mora prije isplate provjeriti i potvrditi potpisom i datumom pravni temelj i visinu obveze koja proizlazi iz knjigovodstvene isprave.

Isplata iz Posebnog dijela Proračuna se vrši temeljem Procedure zaprimanja, provjere i plaćanja računa u Općini.

**Članak 18.**

Sredstva za financiranje političkih stranaka i članova izabranih s lista grupe birača zastupljenih u općinskom vijeću isplaćivat će se temeljem odluke Općinskog vijeća, po nalogu općinskog načelnika.

**Članak 19.**

Naknade troškova za rad članova Općinskog vijeća i članova radnih tijela isplaćivat će se temeljem odluka Općinskog vijeća, po nalogu pročelnika Jedinstvenog upravnog odjela.

**Članak 20.**

Preuzimanje obveza i realizacija projekata koji se financiraju iz prihoda od pomoći, moguće je samo ako se prihodi od pomoći ostvare, uplatom ili potpisom Ugovora sa nadležnim Ministarstvima i županijom o sufinanciranju planiranih projekata/aktivnosti.

Planirani projekti i aktivnosti u slučaju da se ne izvrše do kraja 2024. godine mogu se prenijeti i izvršavati u sljedećoj godini ako su ispunjeni osnovni preduvjeti:

* da su proračunska sredstva osigurana u Proračunu tekuće godine za projekte/aktivnosti koji se prenose, moraju ostati na kraju tekuće godine neizvršena ili izvršena u iznosu manjem od planiranog, bez izvršenih preraspodjela tijekom tekuće godine,
* ukoliko je za neizvršeni projekt/aktivnost planiran proračunom osiguran odnosno ostvaren izvor financiranja.

**Članak 21.**

U slučaju ostvarenja manjeg opsega nenamjenskih prihoda od planiranih, određuje se plaćanje po sljedećim prioritetima: javni dug (anuiteti kredita), plaće, zakonske i ugovorne obveze, troškovi poslovanja, kapitalne donacije, subvencije i tekuće donacije.

**Članak 22.**

Eventualne razlike između namjenskih prihoda i rashoda koji se iz njih financiraju mogu se rasporediti u okviru Posebnog dijela Proračuna uz obvezu namirivanja tih razlika, odnosno povrata tih sredstava u sljedećem proračunskim razdobljima.

**Članak 23**.

Postupak nabave roba, radova i usluga preko pragova javne nabave provodi se temeljem Zakona o javnoj nabavi.

Postupak nabave radova, roba i usluga vrijednosti ispod pragova javne nabave provode se sukladno odredbama Pravilnika o jednostavnoj nabavi.

**Članak 24.**

O namjeni viška prihoda odnosno o pokriću manjka prihoda iz prethodne godine odlučuje Općinsko vijeće.

* 1. **Proračunska zaliha**

**Članak 25.**

Sredstva proračunske zalihe koristiti će se za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine. Sredstva proračunske zalihe mogu iznositi najviše 0,5% planiranih općih prihoda Proračuna tekuće godine bez primitaka. Sredstva proračunske zalihe ne mogu se koristiti za pozajmljivanje.

U proračunu za 2024.godinu planirana su sredstva proračunske pričuve u iznosu od 11.400,00 eura koja će se koristiti za zakonom utvrđene namjene.

O korištenju sredstava Proračunske zalihe odlučuje općinski načelnik.

Općinski načelnik obvezan je tromjesečno izvijestiti predstavničko tijelo o korištenju sredstava proračunske zalihe.

1. **URAVNOTEŽENJE PRORAČUNA I PRERASPODJELA SREDSTAVA PRORAČUNA**

**Članak 26.**

Ako tijekom godine dođe do povećanja rashoda i/ili izdataka odnosno smanjenja prihoda i/ili primitaka, općinski načelnik može poduzeti mjere za uravnoteženje Proračuna propisane Zakonom o proračunu.

Ako se primjenom privremenih mjera ne uravnoteži Proračun, njegovo uravnoteženje, utvrdit će Općinsko vijeće izmjenama i dopunama Proračuna.

Izmjenama i dopunama Proračuna iz stavka 2. ovoga članka uravnotežuju se prihodi i primici, odnosno rashodi i izdaci Proračuna.

**Članak 27.**

Općinski načelnik može, na zahtjev pročelnika jedinstvenog upravnog odjela, odobriti preraspodjelu sredstava u Proračunu unutar pojedinog razdjela i između pojedinih razdjela, i to unutar izvora financiranja opći prihodi i primici i unutar izvora financiranja namjenski primici, s tim da umanjenje pojedine stavke rashoda i izdataka na razini skupine ekonomske klasifikacije može biti do 5%.

Iznimno od odredbe stavka 1. ovoga članka, preraspodjela sredstava unutar izvora opći prihodi i primici može se izvršiti najviše do 15% sredstava utvrđenih na stavci rashoda i izdataka razine skupine ekonomske klasifikacije, ako se time osigurava povećanje sredstava učešća Općine planiranih u Proračunu za financiranje projekata koji se sufinanciraju iz sredstava Europske unije.

Iznimno od odredbe stavka 1. ovoga članka, sredstva učešća Općine planirana u Proračunu za financiranje projekata koji se sufinanciraju iz sredstava Europske unije iz izvora financiranja opći prihodi i primici te sredstva za financiranje projekata koja se refundiraju iz pomoći Europske unije mogu se preraspodjeljivati:

- bez ograničenja unutar istog razdjela organizacijske klasifikacije,

- najviše do 15% između projekata različitih razdjela organizacijske klasifikacije.

Iznimno od odredbe stavka 1. ovoga članka, sredstva za otplatu glavnice i kamata duga i jamstava te negativne tečajne razlike i razlike zbog primjene valutne klauzule mogu se,  tijekom proračunske godine, osiguravati preraspodjelom bez ograničenja.

Sredstva iz stavaka 2. i 3. ovoga članka mogu se preraspodjelom osigurati za naknadno utvrđene aktivnosti i/ili projekte i/ili stavke.

Obrazloženi zahtjev za preraspodjelom sredstava, sukladno odredbama ovoga članka, dostavlja se općinskom načelniku putem Odsjeka za proračun i financije i mora sadržavati odgovarajuću dokumentaciju kojom se dokazuje opravdanost razloga za dodatnim sredstvima na proračunskoj stavci koja se povećava, odnosno opravdanost razloga za smanjenje sredstava na proračunskim stavkama.

Sredstva u Proračunu ne mogu se preraspodijeliti između Računa prihoda i rashoda i Računa financiranja.

O izvršenim preraspodjelama općinski načelnik izvještava Općinsko vijeće prilikom podnošenja polugodišnjeg i godišnjeg izvještaja o izvršenju Proračuna.

1. **UPRAVLJANJE IMOVINOM**

**Članak 28.**

Proračun se izvršava preko jedinstvenog računa – računa Proračuna.

**Članak 29.**

Općinski načelnik odlučuje o stjecanju i otuđenju pokretnina i nekretnina i raspolaganju ostalom imovinom Općine i može odlučivati o visini pojedinačne vrijednost do najviše 0,5% iznosa prihoda bez primitaka ostvarenih u 2023. godini. Ako je taj iznos veći od 132.722,81 eura, općinski načelnik može odlučivati najviše do 132.722,81 eura, a ako je taj iznos manji od 9.290,60 eura, tada može odlučivati najviše do 9.290,60 eura pod uvjetom da je je stjecanje i otuđivanje nekretnina i pokretnina planirano Proračunom Općine za 2024. godinu i provedeno u skladu sa zakonskim propisima.

O stjecanju i otuđivanju nekretnina i pokretnina te raspolaganju ostalom imovinom većom od vrijednosti utvrđenih stavkom 1. ovog članka odlučuje Općinsko vijeće Općine Jelenje.

**5.1. UPRAVLJANJE FINANCIJSKOM IMOVINOM**

**Članak 30.**

Raspoloživim novčanim sredstvima na računu Proračuna upravlja općinski načelnik.

Slobodna novčana sredstva Proračuna mogu se oročiti kod poslovne banke poštujući načela sigurnosti i likvidnosti.

Ugovor o oročavanju sredstava sklapa općinski načelnik.

Prihodi od upravljanja slobodnim novčanim sredstvima prihod su Proračuna.

* 1. **UPRAVLJANJE NEFINANCIJSKOM DUGOTRAJNOM IMOVINOM**

**Članak 31.**

Nefinancijskom dugotrajnom imovinom Općine upravlja općinski načelnik sukladno zakonu i Statutu Općine.

Upravljanje imovinom iz stavka 1. ovoga članka podrazumijeva njezino korištenje, održavanje i davanje u zakup.

Sredstva za održavanje i osiguranje dugotrajne nefinancijske imovine osiguravaju se u rashodima Proračuna.

**Članak 32.**

Knjigovodstvena evidencija nefinancijske dugotrajne imovine Općine vodi se u Odsjeku za proračun i financije.

Voditelji odsjeka dužni su Odsjeku za proračun i financije dostaviti podatke o svakoj poslovnoj promjeni na imovini.

**Članak 33.**

Stanje imovine utvrđuje se jedanput godišnje, prilikom popisa koji je sastavni dio Izvješća na dan 31. prosinca tekuće godine.

Općinski načelnik imenuje Povjerenstva za popis imovine, obveza i tražbina Općine Jelenje i donosi Zaključak o prihvaćanju Izvješća o obavljenom popisu.

1. **OTPIS, DJELOMIČAN OTPIS, ODGODA I OBROČNO PLAĆANJE DUGA**

**Članak 34.**

Općinski načelnik može na zahtjev dužnika, uz primjereno osiguranje i kamate, odgoditi plaćanje ili odobriti obročnu otplatu duga, koji se ne smatraju javnim davanjima, pod uvjetom propisanim Zakonom o proračunu, podzakonskim aktima kao i aktima Općine.

Kriteriji, mjere naplate, procedure naplate dospjelih potraživanja te kriteriji za otpis dospjelih nenaplaćenih potraživanja s osnove javnih davanja propisani su Odlukom o kriterijima, mjerama i proceduri naplate i otpisa potraživanja Općine.

1. **ZADUŽIVANJE I DAVANJE JAMSTAVA**

**Članak 35.**

Općina, kao jedinica lokalne samouprave sukladno članku 120. Zakona o proračunu („Narodne novine“ br. 144/21) može se dugoročno zadužiti samo za investicije koje se financiraju iz njezina proračuna, za kapitalne pomoći trgovačkim društvima i drugim pravnim osobama u većinskom vlasništvu ili suvlasništvu jedinica lokalne i područne (regionalne) samouprave radi realizacije investicije koja se sufinancira iz fondova Europske unije i za investicije odnosno projekte čija je realizacija utvrđena posebnim propisima i za financiranje obveza na ime povrata neprihvatljivih troškova koji su bili sufinancirani iz fondova Europske unije, odlukom predstavničkog tijela uz prethodnu suglasnost Vlade RH.

Postupak dobivanja suglasnosti za zaduživanje kao i sastavni elementi zahtjeva, obvezni prilozi i dokumentacija uređeni su Pravilnikom o postupku zaduživanja jedinica lokalne i područne (regionalne) samouprave („Narodne novine“ broj 67/22).

**Članak 36.**

Općina se može kratkoročno zadužiti najduže do 12 mjeseci za premošćivanje jaza nastalog zbog različite dinamike priljeva sredstava i dospijeća obveza, bez mogućnosti daljnjeg reprogramiranja ili zatvaranja postojećih obveza po kratkoročnim kreditima ili zajmovima uzimanjem kratkoročnih kredita ili zajmova. Odluku o kratkoročnom zaduživanju donosi općinski načelnik.

**Članak 37.**

Očekivani iznos ukupnog duga glavnice po osnovi kredita Općine na kraju 2024. godine iznosit će 1.474.281,37 eura.

Tekuće otplate glavnice primljenih kredita, iskazane u Računu financiranja Proračuna za 2024. godinu imaju prednost pred svim ostalim rashodima i izdacima.

**Članak 38.**

Općina Jelenje se u 2024. godini planira zadužiti u iznosu od 929.059,66 eura uzimanjem dugoročnog kredita za izgradnju planiranih kapitalnih projekata: Rekonstrukcija (dogradnja) dječjeg vrtića „Grobnički Tići“ u iznosu od 678.137,90 eura, Izgradnja dječjeg igrališta Lukeži u iznosu od 62.910,61 eura i Rekonstrukcija Društvenog doma Podkilavac u iznosu od 188.011,15 eura, na rok do 10 god.

**Članak 39.**

Komunalno društvo Jelenje j.d.o.o. kojih je osnivač i vlasnik Općina, može se dugoročno zadužiti samo za investicije i uz suglasnost osnivača sukladno važećim propisima, pri čemu se u opseg zaduženja Općine uključuju suglasnosti sukladno odredbi članka 121. stavka 2. Zakona o proračunu.

Općina može dati jamstva za ispunjenje obveza pravnoj osobi u većinskom izravnom ili neizravnom vlasništvu, sukladno važećim propisima uz prethodnu suglasnost ministra financija.

Dana jamstva uključuju se u opseg zaduženja Općine.

**Članak 40**.

Instrumente osiguranja plaćanja, kojima se na teret Proračuna stvaraju obveze, izdaje Odsjek za proračun, financije a potpisuje općinski načelnik.

Instrumenti osiguranja plaćanja primljeni od pravnih osoba kao sredstvo osiguranja naplate potraživanja ili izvođenja radova i usluga, dostavljaju se Odsjeku za proračun i financije.

Evidenciju izdanih i primljenih instrumenata osiguranja plaćanja iz stavaka 1. i 2. ovoga članka vodi Odsjek za proračun i financije.

**Članak 41.**

Ukupna godišnja obveza Općine Jelenje može iznositi najviše do 20% ostvarenih prihoda u godini koja prethodi godini u kojoj se zadužuje, a u iznos ukupne godišnje obveze uključena su i dana jamstva kao i neplaćene obveze iz prethodnih godina.

**Članak 42.**

Jedinstveni upravni odjel po odobrenju općinskog načelnika može izvršiti prijevremeno plaćanje anuiteta bankovnih i drugih kredita, ako se time ostvari ušteda u otplati kamata te ne pogorša proračunska likvidnost.

1. **PRIMJENA PRORAČUNSKOG RAČUNOVODSTVA, FINANCIJSKO-RAČUNOVODSTVENA KONTROLA I IZVJEŠTAVANJE**

**Članak 43.**

Proračun primjenjuju sustav proračunskog računovodstva.

Prihodi i rashodi proračuna iskazuju se uz primjenu modificirana računovodstvena načela nastanka događaja.

Primici i izdaci proračuna iskazuju se po načelu novčanog tijeka.

Proračunsko računovodstvo za proračun vodi Jedinstveni upravni odjel, Odsjek za proračun i financije u jedinstvenom informatičkom sustavu.

**Članak 44.**

Kontrolu postupaka u planiranju i izvršavanju proračuna, praćenje primjene proračunskoga računovodstva te poslove proračunskoga financijskoga izvješćivanja obavljati će Jedinstveni upravni odjel Odsjek za proračun i financije.

**Članak 45.**

Odsjek za proračun i financije prati izvršavanje Proračuna te podnosi općinskom načelniku mjesečno izvješće o izvršenju Proračuna.

Općinski načelnik podnosi Općinskom vijeću polugodišnji i godišnji izvještaj o izvršenju Proračuna u skladu s odredbama propisa o proračunskom izvješćivanju.

**Članak 46.**

Polugodišnji i godišnji izvještaj predaje se u rokovima i na obrascu Ministarstva financija kako je utvrđeno Zakonom o proračunu.

1. **ODGOVORNOST I OBVEZE U IZVRŠAVANJU PRORAČUNA**

**Članak 47.**

Općinski načelnik odgovoran je za planiranje i izvršavanje proračuna te za zakonito, svrhovito, učinkovito i ekonomično raspolaganje proračunskim sredstvima. Također je odgovoran za preuzimanje obveza, izdavanje naloga za plaćanje te za izdavanje naloga za naplatu u korist proračunskih sredstava.

Preuzimanje obveza na teret Proračuna po ugovorima koji zahtijevaju plaćanje u sljedećim godinama odobrava općinski načelnik.

U okviru svog djelokruga i ovlasti općinski načelnik te pročelnica Jedinstvenog upravnog odjela, odgovorni su za provedbu Odluke o izvršavanju proračuna, za potpunu i pravodobnu naplatu prihoda i primitaka iz svoje nadležnosti i za izvršavanje rashoda i izdataka sukladno namjenama i svotama utvrđenim u Posebnom dijelu Proračuna u okviru pripadajućeg razdjela što podrazumijeva i odgovornost za zakonitost, svrhovitost, učinkovitost i ekonomično raspolaganje proračunskim sredstvima.

**Članak 48.**

Radi pravodobnog obračunavanja i isplate proračunskih sredstava u 2024. godini za plaće i druge rashode za zaposlene obvezna je dostava rješenja o rasporedu, odnosno prestanku radnog odnosa službenika/namještenika, rješenja o plaćama te rješenja, odnosno naloge o drugim pravima stečenim temeljem službeničkog i radnog odnosa.

Rješenja iz stavka 1. ovog članka Odsjek općih i pravnih poslova je dužan dostaviti Odsjeku za financije u roku od tri dana od dana rasporeda, odnosno prestanka službeničkog/radnog odnosa ili stjecanja drugih prava tijekom 2024. godine.

Ugovore temeljem kojih se isplaćuju primici po osnovi drugog dohotka korisnici su dužni dostaviti Odsjeku za financije u roku od tri dana od dana zaključivanja istih.

**Članak 49.**

Plan nabave Općine Jelenje za 2024. godinu donosi općinski načelnik.

1. **ZAVRŠNE ODREDBE**

**Članak 50.**

Program stupa na snagu osmog dana od dana objave u »Službenim novinama Općine Jelenje“, a primjenjivat će se od 1. siječnja 2024.

KLASA: 024-04/23-01/8

URBROJ:2170-20-03-01/03-23-2

U Dražicama 22. prosinca 2023.

PREDSJEDNICA OPĆINSKOG VIJEĆA

OPĆINE JELENJE

Izabela Nemaz